《秋晚杂书三十首》
元代·方回

何以知秋深，衾薄无浓梦。
梦断复不眠，寒气夜已纵。
幻虚成诸有，谁实神其用。
积惨以消之，化工似好弄。
东家生育喜，西舍哭泣痛。
鸿荒考妣初，万代几宾送。
释氏寂灭乐，此理未必中。
浩然思无涯，雨鸣鼓钟动。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。